text: [{"text_idx": "#000001", "text": "Eydna skal eitast at vera ein bj\u00f8rt og einf\u00f8ld kensla. Kortini er ta\u00f0 torf\u00f8rt at seta or\u00f0 a\u0301 ju\u0301st, hvat eydna i\u0301 roynd og veru er. Av somu ors\u00f8k ver\u00f0ur hon av og a\u0301 handfarin vi\u00f0 einari a\u0301vi\u0301sari \u201coverb\u00e6renhed\u201d/li\u0301kas\u00e6lu \u2013 kenslan er einf\u00f8ld, i\u0301\u00f0an, hvat er so eftir at tosa um? Heilt no\u0301gv av sonnum! Ta\u00f0 er vi\u00f0 eydnu, vit siga \u201cja\u201d til li\u0301vi\u00f0. Eydna upplivist b\u00e6\u00f0i sum ein vissa um eitthv\u00f8rt v\u00e6lgerandi, sum eitt ljo\u0301st to\u0301nalag i\u0301 sinninum og sum nakrar surrandi kenslur i\u0301 kroppinum. Ta\u00f0 kann vera eitt a\u0301vi\u0301st \u201dsug\u201d i\u0301 bu\u0301kinum eftir at hava fingi\u00f0 si\u0301tt dreymastarv. Ein sveimandi ella li\u0301vgandi varhugi i\u0301 kroppinum. M\u00f8guleikarnir eru no\u0301gvir og upplivingin aldeilis individuel fra\u0301 menniskja til menniskja. Hetta s\u00e6st aftur i\u0301 kanningum, vit hava gj\u00f8rt."}, {"text_idx": "#000002", "text": "T\u00e6r seinastu vikurnar hava vit kanna\u00f0 brei\u00f0a evni\u00f0 \u201ceydna\u201d og i\u0301 ti\u0301 sambandi veri\u00f0 til ein huglei\u00f0andi sjo\u0301nleik a\u0301 Tjo\u0301\u00f0palli F\u00f8roya vi\u00f0 heitinum \u201cKynstri\u00f0 at vera eydnusamur\u201d. Harumframt gj\u00f8rdu vit eina detuktiva kanning a\u0301 Glasi, har vit spurdu n\u00e6mingar og l\u00e6rarar, hvat eydna er eftir teirra tykki. Kanningah\u00e6ttirnir vo\u0301ru fleiri i\u0301 tali, ti\u0301 vit mettu ta\u00f0 vera a\u0301hugavert at vita, um svarini variera\u00f0u alt eftir, hv\u00f8nn spyrjaraha\u0301tt mann ny\u0301tti. N\u00f8kur vo\u0301r\u00f0u spurd a\u0301 kamera, me\u00f0an tey flestu svara\u00f0u einum spurnarbla\u00f0i."}, {"text_idx": "#000003", "text": "Vit h\u00f8vdu eina i\u0301mynd av, at svarini fo\u0301ru at vera \u00f8\u00f0rvi\u0301si alt eftir kyni, og um mann bleiv spurdur andlit til andlit ella online, har mann er 100% dulnevndur. Fordo\u0301marnir to\u0301ku u\u0301tgangsst\u00f8\u00f0i i\u0301, at bleiv mann filma\u00f0ur a\u0301 video, var ta\u00f0 meira sannli\u0301kt, at svarini ikki fo\u0301ru at vera serliga dju\u0301p og u\u0301tdy\u0301pandi, t.v.s. heldur grunnskygd og i\u0301t\u00f8kilig. Sto\u0301\u00f0 mann til at svara a\u0301 pappi\u0301r, mettu vit, at u\u0301rslitini fo\u0301ru at vera djypri enn tey, sum blivu upptikin a\u0301 video. Ta\u00f0 si\u0301\u00f0sta, i\u00f0 var kanningin a\u0301 netinum, hildu vit fo\u0301r at vi\u0301sa flest heimspekilig svar, i\u00f0 to\u0301ku st\u00f8\u00f0i i\u0301 tilveruni. Hesir fordo\u0301mar fo\u0301ru i\u0301 h\u00f8vu\u00f0sheitum kortini at vi\u0301sa seg ikki at liva upp til u\u0301rslitini av kanningini."}, {"text_idx": "#000004", "text": "A\u0301 videouppt\u00f8kunum, har 15 fo\u0301lk blivu spurd, vo\u0301ru \u00f8ll svarini i\u0301 ein a\u0301vi\u0301san mun eksistentiel. N\u00f8kur svara\u00f0u stutt og greitt, so sum \u201cLi\u0301vi\u00f0\u201d, i\u0301me\u00f0an ein genta svara\u00f0i, at eydnan er eitt \u201cabstrakt hugtak\u201d og leggur afturat, at ta\u00f0 er \u00f8giliga ymiskt, hvat fo\u0301lk leggja i\u0301, hvat ta\u00f0 ultimativa er, i\u00f0 ger tey gla\u00f0. I\u0301 kanningini, har fo\u0301lk svara\u00f0u a\u0301 pappi\u0301ri, vo\u0301ru tey flestu av svarununum tv\u00f8rturi\u0301mo\u0301ti meira materialistisk og i\u0301t\u00f8kilig."}, {"text_idx": "#000005", "text": "Eitt, sum er a\u0301hugavert, er ymisleikin i\u0301 svarunum i\u0301 mun til kyn. Genturnar svara\u00f0u nevniliga i\u0301 st\u00f8rri mun meira dju\u0301pt, tvs. um tilveruna, at eydnan er eitt abstrakt hugtak o.s.fr., i\u0301me\u00f0an dreingirnir generelt svara\u00f0u meira materialistiskt; pengar, lotto, matur. Men ta\u00f0 er eisini hugtakandi at si\u0301ggja, hvussu ymisk svarini gerast, ta\u0301 man hyggur at l\u00e6rarum. Ein mannfo\u0301lkal\u00e6rari svara\u00f0i til d\u00f8mis, at eydnan er \u201cat fiska uttan at fanga fisk\u201d, i\u00f0 er eitt munandi meira abstrakt svar enn hja\u0301 dreingjan\u00e6mingunum. Her sipar hann ivaleyst til sja\u0301lvu l\u00f8tuna, at bara vera. Samb\u00e6rt hesum kann ta\u00f0 vi\u00f0 vissu sta\u00f0festast, at dulnevndu svarini variera no\u0301gv i\u0301millum ekistentiel og materialistisk svar. Eitt materalistisk svar, i\u00f0 endurto\u0301k seg ofta i\u0301 hesi kanning, var or\u00f0i\u00f0 \u201cpengar\u201d. Fleiri vilja vera vi\u00f0, at pengar er ta\u00f0, i\u00f0 fer at gera tey eydnusom, og svara\u00f0u heili 6 perso\u0301nar hetta i\u0301 pappi\u0301rskanningini. To\u0301 vi\u0301sa kanningar naka\u00f0 heilt anna\u00f0."}, {"text_idx": "#000007", "text": "Samb\u00e6rt greinini \u201cHvad er forbindelsen mellem rigdom og lykke\u201d, i\u00f0 stendur skriva\u00f0 i\u0301 Forskningsnyt, samsvara pengar li\u0301ti\u00f0 vi\u00f0 eydnu. To\u0301 skal ta\u00f0 gerast vart vi\u00f0, at kanningar hava vi\u0301st a\u0301, at sera fa\u0301t\u00e6k fo\u0301lk eru minni eydnusom enn meginparturin. Men bara mann hevur hampiliga go\u0301\u00f0 kor so sum atgongd til mat og bu\u0301sta\u00f0, s\u00e6r ta\u00f0 ikki u\u0301t til eftir \u00f8llum at d\u00f8ma, at ri\u0301kid\u00f8mi er samsvarandi vi\u00f0 eydnu. Eitt d\u00f8mi um hetta kemur til sjo\u0301ndar i\u0301 Ted Talk\u2019inum \u201cWhy Are We Happy\u201d[1] hja\u0301 Dan Gilbert, professara a\u0301 Harvard, har hann vi\u0301sir a\u0301, at ein perso\u0301nur, i\u00f0 hevur vunni\u00f0 i\u0301 lotto, r\u00f8kkur meth\u00f8ga gle\u00f0i, men bert i\u0301 eitt a\u0301vi\u0301st ti\u0301\u00f0arskei\u00f0. Ti\u0301 aftana\u0301 eitt a\u0301r, eftir at dreymurin er vor\u00f0in til veruleika, er hendan lottogle\u00f0i aftur a\u0301 ju\u0301st sama st\u00f8\u00f0i, sum perso\u0301nurin var a\u0301 a\u0301\u00f0renn. Ein onnur kanning vi\u0301sir, at ein perso\u0301nur, sum er vor\u00f0in lamin fra\u0301 li\u0301vinum og ni\u00f0ur i\u0301 samband vi\u00f0 eitt o\u0301happ, upp a\u0301 sama ma\u0301ta eftir eitt a\u0301r ver\u00f0ur a\u0301 ju\u0301st ti\u0301 sama eydnust\u00f8\u00f0inum, sum vi\u00f0komandi var a\u0301\u00f0renn o\u0301happi\u00f0 hendi. Hetta merkir, at perso\u0301nurin, i\u00f0 vann i\u0301 lotto og tann lamni perso\u0301nurin eftir eitt a\u0301r eru li\u0301ka eydnusamir."}, {"text_idx": "#000008", "text": "Ho\u0301ast mong kny\u0301ta pening og eydnu saman, vi\u0301sir gransking, at peningur og eydna ikki hava so no\u0301gv vi\u00f0 hv\u00f8rt anna\u00f0 at gera.\nEydnan er, sum ein genta sanna\u00f0i i\u0301 si\u0301num svari, abstrakt, men til ti\u0301\u00f0ir eisini i\u0301t\u00f8kilig, alt eftir hvat sjo\u0301narhorn mann bru\u0301kar, og hvat mann samanber vi\u00f0. Ta\u00f0 var kveikjandi at lesa svarini hja teimum spurdu. B\u00e6\u00f0i sto\u0301rt og sma\u0301tt kann skapa eydnukensluna. I\u0301 sitatinum vit her i greinini hava fest i\u0301 eina boks, sigur n\u00e6mingur, at eydnan kann vera alt fra\u0301 einum o\u0301keypis pakka av nuggets i\u0301 Burger King til at hava fri\u0301 u\u0301r sku\u0301la. Spurningarnir og svarini komu, a\u0301\u00f0renn korona setti dagsskra\u0301nna. Ti\u0301skil hava vit tosa\u00f0 um, um hetta vi\u00f0 at hava fri\u0301 u\u0301r sku\u0301la eisini hev\u00f0i givi\u00f0 eina kenslu av eydnu, nu\u0301 vit \u00f8ll hava veri\u00f0 vi\u00f0 hu\u0301s so leingi. Ti\u0301 li\u0301ti\u00f0 er at ivast i\u0301, at flestu okkara upplivdu veruliga eydnu, nu\u0301 vit \u00f8ll sluppu aftur i\u0301 sku\u0301la og at si\u0301ggja hv\u00f8nn annan andlit til andlit."}, {"text_idx": "#000009", "text": "Hvat vi\u00f0vi\u0301kur muninum millum svarini hja\u0301 gentunum og dreingjunum, so er ta\u00f0 a\u0301hugavert, at ta\u00f0 var ein sjo\u0301nligur munur hvat gentur og dreingir mettu eydnuna vera, og ti\u0301 kann mann seta spurning vi\u00f0, um talan er um ein li\u0301vfr\u00f8\u00f0iligan faktor, i\u00f0 a\u0301virkar hvat ger okkum eydnusom. Kanska er eydnan bert eitt ma\u0301l, i\u00f0 mann strembar eftir alt li\u0301vi\u00f0, og sum broytist vi\u00f0 aldrinum sum eitt u\u0301rslit av li\u0301vsroyndum, ti\u0301 ey\u00f0s\u00e6\u00f0 er, at eydnan er umra\u0301\u00f0andi fyri li\u0301vsdygd okkara."}]